**ΕΡΓΟ: «ΕΠΙΣΚΕΥΑΣΤΙΚΕΣ ΕΡΓΑΣΙΕΣ ΣΤΟ**

**ΓΥΜΝΑΣΙΟ ΣΟΦΙΚΟΥ ΚΟΡΙΝΘΙΑΣ»**

**ΘΕΣΗ: ΣΟΦΙΚΟ ΚΟΡΙΝΘΙΑΣ**

**ΤΕΧΝΙΚΗ ΠΕΡΙΓΡΑΦΗ – ΤΕΧΝΙΚΕΣ ΠΡΟΔΙΑΓΡΑΦΕΣ ΟΙΚΟΔΟΜΙΚΩΝ**

**ΕΡΓΑΣΙΩΝ**

**ΦΕΒΡΟΥΑΡΙΟΣ 2025**

**ΠΕΡΙΕΧΟΜΕΝΑ**

[**1. ΓΕΝΙΚΑ 3**](#_Toc11394512)

[**2. ΟΙΚΟΔΟΜΙΚΕΣ ΕΡΓΑΣΙΕΣ 3**](#_Toc11394513)

**2.1 ΕΡΓΑΣΙΕΣ ΣΤΟΝ ΠΕΡΙΒΑΛΛΟΝΤΑ ΧΩΡΟ 3**

**2.2 ΚΑΘΙΣΜΑΤΑ ΠΡΟΑΥΛΙΟΥ** **5**

**2.3 ΕΡΓΑΣΙΕΣ ΑΝΑΚΑΤΑΣΚΕΥΗΣ ΛΟΥΤΡΩΝ**  **5**

**2.4 ΕΡΓΑΣΙΕΣ ΕΝΤΟΣ ΚΤΙΡΙΟΥ 8**

**ΕΠΙΣΗΜΑΝΣΕΙΣ 9**

# 

# 1. ΓΕΝΙΚΑ

Το Γυμνάσιο Σοφικού Κορινθίας εκπαιδεύει 60 παιδιά και στεγάζεται σε διώροφο κτίριο. Ο περιβάλλων χώρος του σχολείου που περιλαμβάνει τα γήπεδα είναι ασφαλτοστρωμένος, αλλά παρουσιάζει βλάβες στην επίστρωση λόγω της κοντικής ύπαρξης των δένδρων ευκαλύπτου και την έλλειψη συντήρησης. Επίσης τα λουτρά παρουσιάζουν έντονες φθορές και χρήζουν ανακατασκευής.

Στη παρούσα μελέτη προβλέπονται επεμβάσεις στον περιβάλλοντα χώρο για την συντήρηση και την προστασία του, καθώς και ανακατασκευή των λουτρών.

Αναλυτικά στο κτίριο θα εκτελεσθούν οι παρακάτω εργασίες:

# 2. ΟΙΚΟΔΟΜΙΚΕΣ ΕΡΓΑΣΙΕΣ

**2.1** **ΕΡΓΑΣΙΕΣ ΣΤΟΝ ΠΕΡΙΒΑΛΛΟΝΤΑ ΧΩΡΟ ΕΜΒΑΔΟΥ 1400 m2** Θα γίνει ανακατασκευή του δαπέδου του περιβάλλοντος χώρου του Σχολείου εμβαδού 1400 m2, σύμφωνα με το σχέδιο ‘’Διαμόρφωση περιβάλλοντος χώρου’’ εκτελώντας τις παρακάτω εργασίες:

• Καθαιρείται η ασφαλτική στρώση και απομακρύνονται τα προιόντα προς διάθεση

σε νόμιμο χώρο υποδοχής.

• Αποξηλώνονται όλα τα μεγάλα δένδρα (ευκάλυπτοι κλπ), που προξένησαν

βλάβες στα δάπεδα των γηπέδων.

• Καθαιρείται το διαχωριστικό στηθαίο μεταξύ περιβάλλοντος χώρου και δυτικού

χώρου πρασίνου.

• Αποξήλωση με προσοχή των υπαρχόντων στυλοβατών μπάσκετ, ώστε να

επανατοποθετηθούν, αποξήλωση των βάσεων αυτών με καθαίρεση του

σκυροδέματος των πεδίλων και απομάκρυνση των προιόντων.

• Διενεργείται γενική εκσκαφή μέσου πάχους 30 εκ. και επί πλέον τοπικές

εκσκαφές για την επίτευξη των οριζόμενων σταθμών σύμφωνα με το σχέδιο. Οι

αναγραφόμενες στάθμες του σχεδίου αφορούν τις τελικές στάθμες του

διαμορφωμένου δαπέδου με αφετηρία τη στάθμη 0.00 που αντιστοιχεί στο

δάπεδου του πεζοδρομίου.

• Εγκατάσταση των νέων βάσεων στυλοβατών από οπλισμένο σκυρόδεμα

κατηγορίας C20/25, διαστάσεων 1,50Χ0,90Χ(0,25-0,60) και οπλισμό από διπλή

σχάρα Φ10/15 τοποθετημένη στο κάτω μέρος, τα σίδερα της οποίας θα

προεκτείνονται για αγκύρωση μέχρι το άνω μέρος του θεμελίου, σύμφωνα με το

σκαρίφημα της προδιαγραφής της Γ.Γ.Α.

• Κατασκευάζεται το πλαίσιο υποδοχής κάθε στυλοβάτη, που απαιτείται για την

πάκτωση στο πέδιλο σκυροδέματος. δηλ. γαλβανισμένη πλάκα αγκύρωσης

διαστάσεων 50,5 x 33,5 Χ 1 cm, στερεωμένη στο άνω μέρος του θεμελίου

αποτελούμενη από 7 γαλβανισμένα αγκύρια Φ20 mm μήκους 60 cm με γύρισμα

(γάντζο) αγκύρωσης στο σκυρόδεμα και επαρκές σπείρωμα στη θέση περίσφιξης.

Η στερέωση των αγκυρίων θα γίνει με ηλεκτροσυγκόλληση σε πλαίσιο από

σιδηρογωνιά 50 x 50 x 5 mm και στη θέση των οπών της πλάκας με παξιμάδια

πάνω και κάτω από την πλάκα.

• Κατασκευάζονται οι υποδοχές των ορθοστατών βόλει.

• Κατασκευάζεται υπόβαση οδοστρωσίας συμπυκνωμένου πάχους 10 εκ. με

Θραυστά αδρανή σταθεροποιημένου τύπου σύμφωνα με την ΕΤΕΠ 05-03-03-00

‘’Στρώσεις οδοστρωμάτων από ασύνδετα αδρανή υλικά’’, με παράλληλη αρχική

διαμόρφωση ρύσεων προς το κανάλι συλλογής ομβρίων.

• Διαστρώνονται οι επιφάνειες των γηπέδων με φύλλο πολυαιθυλενίου

• Κατασκευάζεται στη θέση των δύο γηπέδων (επιφάνειες διαστάσεων

18.00Χ32.00 και 24.00Χ13.00), εδαφόπλακα μέσου πάχους 15 εκ. από ελαφρά

οπλισμένο σκυρόδεμα C20/25 με πλέγμα Τ131, με χρήση μεταλλικών πήχεων για

την δημιουργία ακριβών ρύσεων των ομβρίων 1%.

• Κατασκευάζεται στην υπόλοιπη επιφάνεια του περιβάλλοντος χώρου, βάση

οδοστρωσίας συμπυκνωμένου πάχους 10 εκ. με διαβαθμισμένο υλικό 3Α, με

παράλληλη διαμόρφωση ρύσεων προς το κανάλι συλλογής ομβρίων.

• Τοποθετούνται πρόχυτα κράσπεδα πεζοδρομίου από σκυρόδεμα στη θέση του

αποξηλωθέντος χαμηλού στηθαίου στο χώρο πρασίνου.

• Κατασκευάζεται το κανάλι συλλογής των ομβρίων με διαστάσεις ροής 20Χ30 από

ελαφρά οπλισμένο σκυρόδεμα C20/25 με πλέγμα Τ131 (πάχος σκυροδέματος

παρειών και πυθμένα 10 εκ.) και επικάλυψη με ηλεκτροπρεσσαριστές

γαλβανισμένες σχάρες βαρέως τύπου.

• Συνδέεεται το κανάλι με τα υπάρχοντα φρεάτια ομβρίων.

• Κατασκευάζεται η ασφαλτική συγκολλητική προεπάλειψη σε όλη την επιφάνεια

του περιβάλλοντος χώρου εμβαδού 1400 m2 (συμπεριλαμβανομένων των

γηπέδων).

• Κατασκευάζεται ασφαλτική στρώση κυκλοφορίας πάχους 5 εκ. σε όλη την

επιφάνεια του περιβάλλοντος χώρου εμβαδού 1400 m2. (συμπεριλαμβανομένων

των γηπέδων).

• Κατασκευάζεται η επίστρωση με αθλητικό δαπέδο στα γήπεδα μπάσκετ και

βόλει, ήτοι στις επιφάνειες διαστάσεων (18.00Χ32.00 και 24.00Χ13.00),

συνολικού πάχους 4 mm, που περιλαμβάνει:

* Αντικραδασμικό υπόστρωμα σε πάχος 2mm από SBR (τρίμμα καουτσούκ συνδεδεμένο με ειδικό πολυουρεθανικό υλικό ενός συστατικού).
* Σφραγιστική επένδυση με ελαστικό ακρυλικό επαλειφόμενο, αντιολισθητικό δάπεδο, σε όλη την επιφάνεια του προαυλίου, σε αλλεπάλληλες διασταυρούμενες στρώσεις, μέχρι να επιτευχθεί συνολικό πάχος 2mm (δύο σταυροειδών στρώσεων ακρυλικού γαλακτώματος τύπου PRO FLEX. M και ακρυλικού χρώματος γηπέδων τύπου PRO FLEX. M), πιστοποιημένου συστήματος από τη διεθνή ομοσπονδία αντισφαίρισης (ITF). Η επιφάνεια του αγωνιστικού χώρου του γηπέδου μπάσκετ θα είναι γαλάζιας απόχρωσης πλήν των επιφανειών της ουδέτερης ζώνης, του κεντρικού κύκλου και των επιφανειών των ορθογωνίων διαδρόμων – ελεύθερων βολών, που θα έχουν απόχρωση κεραμιδί. Η επιφάνεια του αγωνιστικού χώρου του γηπέδου βόλει θα είναι πράσινης απόχρωσης και οι επιφάνειες της ουδέτερης ζώνης απόχρωσης κεραμιδί.
* Γραμμογράφηση του γηπέδου μπάσκετ με λευκές γραμμές και του βόλεϊ με κίτρινες γραμμές, με χρώματα ανθεκτικά στην χρήση και την υπεριώδη ακτινοβολία, παρόμοια με τα χρώματα της επικάλυψης.

**2.2 ΚΑΘΙΣΜΑΤΑ ΠΡΟΑΥΛΙΟΥ**

Θα τοποθετηθούν 4 (τέσσερα) καθίσματο στο προαύλιο χώρο.Τα καθίσματα θα είναι εξωτερικού χώρου, μήκους 1.70 μ. αποτελούμενα από μαντεμένιο σκελετό βαρέως τύπου και εμποτισμένο ξύλινο κάθισμα και πλάτη πολλαπλών ξύλων. Η βαφή του θα είναι με ελαστική λάκα εξωτερικής χρήσης & αδιάβροχο βερνίκι.

**2.3** **ΕΡΓΑΣΙΕΣ ΑΝΑΚΑΤΑΣΚΕΥΗΣ ΛΟΥΤΡΩΝ**

Θα ανακατασκευαστούν οι δύο ομάδες των λουτρών μαθητών (αγοριών και κοριτσιών), σύμφωνα με το σχέδιο ανακατασκευής λουτρών. Προς τούτο θα εκτελεσθούν οι παρακάτω εργασίες:

• Καθαιρούνται όλοι οι εσωτερικοί τοίχοι των χώρων λουτρών και οι περιμετρικοί που

εφάπτονται στον διάδρομο και απορρίπτονται τα προιόντα.

• Καθαιρούνται όλες οι επενδύσεις πλακιδίων στους τοίχους που δεν καθαιρούνται.

• Καθαιρούνται όλα τα δάπεδα πλακιδίων και οι υποβάσεις γαρμπιλοδέματος αυτών.

• Αποξηλώνονται τα δίκτυα αποχέτευσης των λουτρών.

• Αποξηλώνονται τα δίκτυα ύδρευσης των λουτρών.

• Αποξηλώνονται όλα τα είδη υγιεινής.

• Καθαιρούνται όλες οι θύρες.

• Κατασκευάζονται νέα δίκτυα αποχέτευσης, σύμφωνα με το σχέδιο, με τοπικές

καθαιρέσεις των δαπέδων και τοιχοποιιών, ώστε να εγκιβωτισθούν σε αυτά, από

πλαστικούς σωλήνες αποχέτευσης PPR με ελαστικό δακτύλιο στεγάνωσης.

• Κατασκευάζονται νέα δίκτυα ύδρευσης (ζεστού και κρύου νερού) εντός των τοιχοποιιών

ή δαπέδων, από σωλήνες PPR τύπου aquatherm, με εντοιχισμένα ερμάρια ορειχάλκινων

συλλεκτών, κλπ, σύμφωνα με το σχέδιο.

• Θα εκτελεστούν οι εργασίες τροποποίησης και αναδιαρρύθμισης των ηλεκτρολογικών

παροχών σύμφωνα με τις νέες απαιτήσεις, που θα περιλαμβάνουν νέες οδεύσεις και

νέους διακόπτες για τα υπάρχοντα φωτιστικά και τροφοδοσία από τα πλησιέστερα

κουτιά διακλάδωσης για τα νέα τύπου led, που θα τοποθετηθούν στους χώρους των wc

προσωπικού, αποθήκης και λουτρού ΑΜΕΑ. Επίσης θα εγκατασταθούν οι παροχές για

τις συσκευές τεχνητού εξαερισμού των λουτρών με διακόπτη λειτουργίας στην είσοδο

αυτών.

• Τοποθετούνται δύο ηλεκτρικοί θερμοσίφωνες χωρητικότητας 120 lit περιλαμβανομένων

των υδραυλικών συνδέσεων και ηλεκτρολογικών συνδέσεων με τροφοδοσία από τον

πλησιέστερο πίνακα.

• Κατασκευάζονται νέες τοιχοποιίες δρομικές και μπατικές με δύο σενάζ έκαστη,

σύμφωνα με το σχέδιο. Οι τοιχοποιίες των λουτρών ΑΜΕΑ, των λουτρών προσωπικού,

οι τοιχοποιίες που είναι σε επαφή με τον διάδρομο και οι διαχωριστικές τοιχοποιίες

μεταξύ των λουτρών αγοριών και κοριτσιών, θα φτάνουν μέχρι την οροφή και οι

υπόλοιπες των wc μέχρι ύψους 2.40 μ από το δάπεδο.

• Τοποθετούνται μαρμαροποδιές στις θέσεις των νέων παραθύρων από λευκό μάρμαρο

Καβάλας πάχους 3 εκ. με μπιζωτάρισμα των ακμών στα σόκορα.

• Επιχρίονται όλες οι νέες τοιχοποιίες με τριπτό επίχρισμα μαρμαροκονίας.

• Κατασκευάζονται υποστρώματα δαπέδων από γαρμπιλομπετόν C16/20 στο

απαιτούμενο πάχος.

• Επιστρώνεται τσιμεντοκονία ρύσεων πάχους 3 εκ. στα δάπεδα με κλίση απορροής προς

τα σιφώνια.

• Επενδύονται οι τοίχοι μέχρι ύψους 2.40 μ και η στέψη των χαμηλών τοίχων με έγχρωμα

πλακίδια πορσελάνης διαστάσεων 30Χ60 και πρόσθεση ειδικής λωρίδας πλακιδίων

διάκρισης της χρήσης, επιλογής χρώματος της Υπηρεσίας. Οι εξωτερικές ακμές στους

τοίχους και στα οριζόντια πέρατα των επενδύσεων θα φέρουν γωνιόκρανα αλουμινίου.

Στη θέση κάθε νιπτήρα στα κοινά λουτρά και άνω αυτού δεν τοποθετηθούν πλακίδια,

αλλά καθρέπτης διαστάσεων 40Χ60.

• Επιστρώνονται τα δάπεδα με γρανιτοπλακίδια διαστάσεων 30Χ30.

• Τοποθετούνται νέα λευκά είδη υγιεινής ήτοι, λεκάνες ευρωπαικού τύπου με

ενσωματωμένο δοχείο πλύσεως, λεκάνες ΑΜΕΑ με ενσωματωμένη χαρτοθήκη,

σταθερές μπάρες λεκανών ΑΜΕΑ, κινητές μπάρες λεκανών ΑΜΕΑ, ανακλινόμενοι

καθρέπτες στα λουτρά ΑΜΕΑ, χαρτοθήκες κοινών λεκανών, νιπτήρες κοινών λουτρών

και νιπτήρες λουτρών ΑΜΕΑ. Οι κοινοί νιπτήρες θα είναι τύπου ovaloux, οι οποίοι θα

ενσωματωθούν σε λευκό πάγκο από μάρμαρο Βεροίας πάχους 3 εκ. με στρογγυλευμένο

σόκορο (μονό τσιμπούκι), επί γαλβανισμένης σιδηροκατασκευής, σύμφωνα με το

σχέδιο λεπτομέρειας.

• Τοποθετούνται νέες θύρες αλουμινίου (απόχρωσης **RAL 5014**) στα wc μαθητών

αποτελούμενες από κάσα, φύλλο από περιμετρικό πλαίσιο με πλήρωση δοκούς

αλουμινίου πλάτους 10 εκ. (ραμποτέ), πόμολο τύπου χούφτας και εσωτερικό

ενισχυμένο σύρτη αλουμινίου βαρέως τύπου.

• Τοποθετούνται νέες ξύλινες θύρες στις εισόδους των λουτρών κοριτσιών, αγοριών,

προσωπικού και ΑΜΕΑ, αποτελούμενες από μεταλλική γαλβανισμένη και βαμμένη

στρατζαριστή κάσα με αντικραδασμικό περιμετρικό λάστιχο, φύλλα από μοριοσανίδα

πάχους 4 εκ. επενεδυμένα αμφίπλευρα με φορμάικα, πόμολα ανοξείδωτα σχήματος Π

με τετράγωνη ανοξείδωτη πλάκα (Διάσταση πλάκας : 170mm x 170mm) και χωνευτές

κλειδαριές ασφαλείας. Στις θύρες των λουτρών προσωπικού οι κλειδαριές θα είναι

κλειδαριές ενδείξεως κατάληψης του χώρου.

Στη θύρα του λουτρού ΑΜΕΑ αντί πόμολου θα τοποθετηθούν κατακόρυφες

ανοξείδωτες χειρολαβές Φ20 μήκους 60 εκ. και στις δύο πλευρές και χωνευτή

κλειδαριά ασφαλείας με γλώσσα βαρελάκι.

• Τοποθετούνται μηχανισμοί επαναφοράς στις θύρες εισόδου από τον κεντρικό διάδρομο

και στη θύρα του λουτρού των ΑΜΕΑ.

• Χρωματίζονται όλες οι επιφάνειες των τοίχων που δεν επενδύονται και οι οροφές των

λουτρών με τρία χέρια πλαστικού ακρυλικού λευκού χρώματος.

• Τοποθετούνται νέα παράθυρα ανακλινόμενα με αμμοβολημένους υαλοπίνακες για τον

φωτισμό και εξαερισμό των wc μαθητών σε αντικατάσταση των υπαρχόντων που

καθαιρούνται, σύμφωνα με το σχέδιο. Τα ανακλινόμενα παράθυρα, θα φέρουν

σύστημα θερμοδιακοπής συντελεστού θερμικής αγωγιμότητος λ=0,023 w/Mk και

συντελεστή θερμοπερατότητος profile Uf≤2,5 W/m2K, κατασκευασμένα από διατομές

αλουμινίου ηλεκτροστατικής υπερανθεκτικής βαφής, τύπου **Ammos της EUROPA**

απόχρωσης **RAL 5014**, προερχόμενα από πιστοποιημένη κατά ISO 9001 παραγωγική

διαδικασία, συντελεστή θερμοπερατότητας Uw ≤ 1,80 W/(m2\*k) ενδεικτικού τύπου

σειρά **EUROPA ΗΥBRID 5500** με φύλλα ανακλινόμενα, συνοδευόμενα από διπλούς

ενεργειακούς υαλοπίνακες. Το σύνολο κρύσταλλα - πλαίσιο θα είναι σφραγισμένο

περιμετρικά με την τεχνική της διπλής σφράγισης (Double Sealing System) κατά

ΕΝ1279 με ειδικά υλικά ώστε να παρέχουν πλήρη στεγανότητα του εσωτερικού κενού,

αναλλοίωτη στο χρόνο. Οι υαλοπίνακες θα είναι διπλοί, ενεργειακοί, χαμηλής εκπομπής

και ηλιακού ελέγχου (Low-e & solar control), μαλακής επίστρωσης, με αεροστεγές

διάκενο, συνολικού ονομαστικού πάχους 30 mm με επιδόσεις: LT≥70%/ RLe≤13%/ g-

value≤0,37/ Ug≤1,0 W/m2K αποτελούμενοι από:

* Υαλοπίνακας ονομαστικού πάχους 6mm με μαλακή επίστρωση αργύρου στη θέση #2 της διπλής υάλωσης - ενδεικτικού τύπου Saint-Gobain Glass Planistar Sun Plus ή ανάλογου.
* διάκενο πάχους 14 mm πληρούμενου με Argon 90% και ξηρό αέρα 10% και θερμομονωτικό αποστάτη διπλής υάλωσης με ψ≤0,047W/mΚ – ενδεικτικού τύπου Swisspacer Advance.
* Υαλοπίνακας αμμοβολημένος laminated 4mm+4mm με δύο ενδιάμεσες μεμβράνες PVB - ενδεικτικού τύπου Saint-Gobain Glass Stadip Protect 44.2 ή ανάλογου

• Τοποθετούνται νέα σταθερά παράθυρα αλουμινίου με αμμοβολημένους υαλοπίνακες

στα wc προσωπικού και λουτρό ΑΜΕΑ (απόχρωσης **RAL 5014**).

• Τοποθετείται επίτοιχος τεχνητός εξαερισμός διατομής Φ150 με ενεργοποίηση από

επίτοιχο διακόπτη, στο λουτρό ΑΜΕΑ και στα wc προσωπικού, όπου ο αέρας θα

οδηγείται με λευκή σωλήνα pvc στο περιβάλλον.

Ισχύς: 20W

Διάμετρος: 150mm

Ροή Αέρα: 280m³/h

Θόρυβος: 47Db

**2.4 ΕΡΓΑΣΙΕΣ ΕΝΤΟΣ ΚΤΙΡΙΟΥ**

**2.4.1** Θα αποκατασταθούν οι ρωγμές μικρού έως μεσαίου εύρους σε επιχρίσματα τοιχοποιιών του κτιρίου συνολικού μήκους 20 μέτρων που παρουσιάζονται σε διάφορες θέσεις εκτελώντας τις παρακάτω εργασίες:

* Καθαιρείται το παλαιό επίχρισμα, καθόλο το μήκος της ρωγμής μετά προσοχής, ώστε να

αποφευχθεί οποιαδήποτε βλάβη των ηλεκτρομηχανολογικών δικτύων και σε πλάτος

τουλάχιστον 40 εκατοστά (20+20 εκατέρωθεν της ρωγμής).

Σε περίπτωση τοιχοποιϊας με χιαστή ή λοξές ρωγμές θα καθαιρείται το παλαιό επίχρισμα

**σε όλη την επιφάνεια του ορθογωνίου τετραγώνου με διαγώνιο που**

**σχηματίζεται απο τα πέρατα της λοξής ρωγμής.**

* Διευρύνεται η ρωγμή στην οπτοπλινθοδομή σε σχήμα V και με τοπικό σπάσιμο των πλίνθων στα σημεία με κενά.
* Καθαρίζεται η ρωγμή με αναρροφητική σκούπα αέρα και γίνεται διαβροχή μέχρι κορεσμού με νερό τουλάχιστον 6 ώρες πρίν την εφαρμογή του μή συρρικνούμενου επισκευαστικού, χωρίς επικαθήσεις ύδατος.
* Εισάγεται πλούσιο ρητινούχο μη συρρικνούμενο ινοπλισμένο επισκευαστικό τσιμέντου τύπου REPAIR 5-70 της ISOMAT. με ψιλό μυστρί μέχρι το βάθος της ρωγμής μετά από διύγρανση αυτής. Ακολουθεί συντήρηση με διαβροχή.
* Μετά από 24 ώρες η προετοιμασία του επιχρίσματος γίνεται με διαβροχή όλης της

επιφάνειας της τοιχοποιϊας με νερό και τη βοήθεια ψεκαστήρα , έως κορεσμού χωρίς

επικαθήσεις ύδατος.

* Πρώτο χέρι εκ των τριών στρώσεων επιχρίσματος (πιτσιλιστό), χωρίς ασβέστη, αλλά με

αντικατάσταση ασβέστη, ενισχυμένο με 450 kg τσιμέντου και χρήση οικοδομικής ρητίνης τύπου Ravinex. Θα πρέπει να είναι περισσότερο υδαρές για να γεμίζει τους αρμούς της πρόσφυση της δεύτερης στρώσης επιχρίσματος.

• Τοποθέτηση μεταλλικού πλέγματος, γαλβανισμένου στις εσωτερικές πλευρές των

τοιχοποιιών και ανοξείδωτου στις εξωτερικές πλευρές των τοιχοποιίων, κατά μήκος της

ρωγμής, τύπου catnic, πλάτους 30 εκατοστών , ή επικαλυπτόμενων κατά 10 εκ.

φύλλων πλέγματος γαλβανισμένου στις εσωτερικές και ανοξείδωτου στις εξωτερικές,

διαστάσεων 70χ250 εκ. τύπου catnic εφόσον οι ρωγμές στην καθαιρεθείσα ορθογωνική

επιφάνεια τοιχοποιίας είναι χιαστί ή λοξές.

Το πλέγμα τεντώνεται και στερεώνεται με μεταλλικά διαστελλόμενα βύσματα,

μεταλλική ροδέλα και χρήση διατρητικού δράπανου στις θέσεις των αρμών των

τούβλων, σε πυκνότητα ένα βύσμα ανά 40 εκ. κατά το μήκος και ανά 30 εκ. εν αλλάξ

καθ΄ύψος.

• Ακολουθεί η δεύτερη στρώση επιχρίσματος πάχους έως 2 εκ. (Αν απαιτηθεί μεγαλύτερο

πάχος στρώσης επιχρίσματος η εφαρμογή θα γίνεται με επί πλέον πλέγμα και κατά

στρώσεις που δεν θα υπερβαίνουν τα 2 εκ.), χωρίς ασβέστη αλλά με αντικατάσταση

ασβέστη, ενισχυμένο με 450 kg τσιμέντο και χρήση οικοδομικής ρητίνης τύπου

Ravinex, σύμφωνα με τις οδηγίες του κατασκευαστή της ρητίνης.

Η χρονική διαφορά μεταξύ εφαρμογής της προηγούμενης και επόμενης στρώσης δεν θα

είναι μικρότερη των 24 ωρών και θα εφαρμόζεται αφού απομακρυνθούν όλα τα χαλαρά

τεμάχια και γίνει διαβροχή μέχρι κορεσμού με νερό χαμηλής πίεσης.

Η τελική επιφάνεια των επιχρισμάτων πρέπει να είναι τελείως ομαλή και έτοιμη να

δεχθεί την τελική στρώση.

• Τέλος εφαρμόζεται η τρίτη στρώση του επιχρίσματος δηλ. το ασβεστομαρμαροκονίαμα

και ακολουθεί συντήρηση της επιφάνειας επί δύο εβδομάδες, ώστε να διατηρείται

υγρή, με διαβροχή. Ανάλογα των συνθηκών υγρασίας και θερμοκρασίας ο χρόνος της

συντήρησης μπορεί να παραταθεί.

**2.4.2** Θα αποκατασταθούν οι ρωγμές στα μωσαικά δάπεδα συνολικού μήκους 15 μέτρων που παρουσιάζονται σε διάφορες θέσεις του κτιρίου. Προς τούτο θα γίνει πλήρωση των ρωγμών με πολυουρεθανική μαστίχη.

**2.4.3** Θα αντικατασταθούν οι δύο πόρτες στο χώρο λεβητοστασίου διαστάσεων 1,00Χ2,20 μ με πυράντοχες των 60 λεπτών, βιομηχανικής κατασκευής πιστοποιημένης πυραντοχής.

**ΕΠΙΣΗΜΑΝΣΕΙΣ**

• Ο ανάδοχος υποχρεούται στην προσκόμιση σύμβασης ή βεβαίωσης για την διαχείριση ΑΕΚΚ.

• Όλα τα υλικά που ενσωματώνονται στο έργο θα υποβάλονται πρός έγκριση από την Υπηρεσία προσκομίζοντας τα πιστοποιητικά καταλληλότητας, τα εγχειρίδια και όπου ζητηθεί δείγματα.

• Όλα τα υλικά εφαρμογής καθώς και ο τρόπος εκτέλεσης των εργασιών θα είναι σύμφωνα με τα τεύχη δημοπράτησης, την παρούσα τεχνική περιγραφή, τα σχέδια της μελέτης και θα ενσωματώνονται στο έργο μετά την υποβολή των από τον ανάδοχο και έγκριση της Υπηρεσίας.

• Δεν πρέπει να παραμένουν ημιτελείς εργασίες, υλικά και εργαλεία στον χώρο εκτέλεσης των εργασιών. Αν καταστεί απολύτως απαραίτητο να παραμείνουν, θα πρέπει να υπάρχει κατάλληλη σήμανση και διατάξεις προστασίας για αποφυγή ατυχημάτων.

• Θα πρέπει να λαμβάνονται από τον ανάδοχο όλα τα απαιτούμενα από την νομοθεσία μέτρα ασφαλείας και να υπάρχει συνεχής συνεννόηση με τους υπευθύνους της Υπηρεσίας, για να μην δημιουργηθούν απρόοπτα και ατυχήματα.

• Περιλαμβάνονται όλες οι μετακινήσεις (χωρίς την χρήση μηχανικών μέσων) εντός, εκτός του κτιρίου και λοιπών χώρων και οι προσωρινές εναποθέσεις των προϊόντων καθαιρέσεων και αποξηλώσεων σε ασφαλείς και κατάλληλα προστατευμένες θέσεις, προκειμένου να φορτωθούν στα μεταφορικά μέσα και να απομακρυνθούν. Επίσης, όπου απαιτείται, θα γίνεται χρήση κάδων με ενισχυμένο μουσαμά επικάλυψης και σωληνώσεων (χοάνες) για την συγκέντρωση και αποκομιδή των προϊόντων καθαιρέσεων – αποξηλώσεων και λοιπών αχρήστων εργοταξιακών υλικών.

Επίσης περιλαμβάνονται όλες οι απαιτούμενες φορτοεκφορτώσεις (χωρίς χρήση μηχανικών μέσων) και οι μεταφορές των προϊόντων καθαιρέσεων και αποξηλώσεων και η απόρριψή τους σε κατάλληλους χώρους εναπόθεσης που επιτρέπονται από τις αρχές.

Για την εκτέλεση όλων των εργασιών, περιλαμβάνονται πλήρως η τοποθέτηση των καταλλήλων ικριωμάτων ανεξαρτήτως ύψους, που θα τηρούν όλους τους κανονισμούς ασφαλείας.

• Θα γίνεται καθαρισμός όλων των χώρων μετά την ολοκλήρωση των εργασιών και την αποκομιδή των ανωτέρω προϊόντων.

• Επισημαίνεται ότι ο ανάδοχος θα πρέπει να πραγματοποιήσει εγκαίρως όλες τις απαιτούμενες διαδικασίες εντοπισμού και διακοπής υφιστάμενων παροχών ηλεκτρικού ρεύματος, νερού, αποχέτευσης κ.λπ πριν την εκτέλεση εργασιών καθαιρέσεων και κατεδαφίσεων. Η διακοπή των παροχών θα γίνεται τοπικά στους χώρους που γίνονται οι εργασίες, τηρώντας πάντα τις διατάξεις και τα μέτρα ασφαλείας, καθώς και τις υποδείξεις και εντολές της επίβλεψης.

• Σε κάθε περίπτωση ο ανάδοχος καθίσταται υπεύθυνος για την διαδικασία της διερεύνησης και την τήρηση των απαιτούμενων μέτρων ασφαλείας για τις εργασίες της προηγούμενης παραγράφου, οφείλοντας την αποκατάσταση οποιασδήποτε βλάβης που θα προκληθεί.

• Ο Ανάδοχος, πριν από την υποβολή της προσφοράς, θα πρέπει να ελέγχει τόσο τις διαστάσεις των χώρων και την σύμπτωσή τους με τις αναγραφόμενες διαστάσεις, όσο και γενικά την εφαρμοσιμότητα των σχεδίων. Εάν διαπιστώσει αποκλίσεις, θα πρέπει να τις επισημάνει και να τις ενσωματώσει στην προσφορά του.

• Επίσης θα γίνει επιβεβαίωση της δυνατότητας εφαρμογής όλων των στοιχείων της μελέτης και σε περίπτωση αποριών ή αμφιβολιών θα δίδονται οδηγίες και διευκρινίσεις.

Ο ΣΥΝΤΑΞΑΣ



ΚΩΝΣΤΑΝΤΙΝΟΣ ΣΤΡΑΒΟΔΗΜΟΣ

ΠΟΛΙΤΙΚΟΣ ΜΗΧΑΝΙΚΟΣ

ΠΕΡΙΒΑΛΛΩΝ ΧΩΡΟΣ ΓΥΜΝΑΣΙΟΥ ΣΟΦΙΚΟΥ ΚΟΡΙΝΘΙΑΣ

A basketball court with a building in the background

AI-generated content may be incorrect.

A building with a lot of windows

AI-generated content may be incorrect.

A basketball court with a tree and a building

AI-generated content may be incorrect.